L 59/12 Den Europæiske Unions Tidende 1.3.2006 KOMMISSIONENS FORORDNING (EF) Nr. 355/2006 af 28. februar 2006 om indførelse af en midlertidig antidumpingtold på importen af visse »side by side«-køleskabe med oprindelse i Republikken Korea KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (!) (i det følgende benævnt »grundforordningen«), særlig artikel 7, efter høring af det rådgivende udvalg, og ud fra følgende betragtninger: 1. PROCEDURE 1.1. Indledning (1) — Den 18. april 2005 indgav Whirlpool Europe s.rl. (i det følgende benævnt »klageren«) på vegne af producenter, der tegner sig for en større andel af Fællesskabets produktion af »side by side«-køleskabe, en klage vedrørende importen af visse »side by side«-køleskabe med oprindelse i Republikken Korea. (2) — Klagen indeholdt beviser for, at der fandt dumping sted i forbindelse med nævnte vare, og at der forvoldtes væsentlig skade som følge heraf, hvilket ansås for tilstrækkeligt til at begrunde indled- ningen af en procedure. (3) — Proceduren blev indledt den 2. juni 2005 ved offentliggørelsen af en indledningsmeddelelse i Den Europæiske Unions Tidende 2?). 1.2. Parter, som er berørt af proceduren (4) — Kommissionen underrettede officielt klageren, de eksporterende koreanske producenter, importører, leverandører og detailhandlere, som den vidste var berørt af sagen, samt berørte erhvervssammen- slutninger og repræsentanter for Korea om indledningen af proceduren. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddelelsen. (5) — Kommissionen indhentede og efterprøvede alle de oplysninger, som den anså for nødvendige for foreløbigt at fastslå, om der var tale om dumping og deraf følgende skade for Fællesskabets interesser. I dette øjemed sendte Kommissionen spørgeskemaer til alle de parter, som den vidste var berørt af sagen, og til alle andre virksomheder, som havde givet sig til kende inden for de frister, der var fastsat i indledningsmeddelelsen. Der blev modtaget besvarelser fra tre koreanske eksporterende producenter og deres forretningsmæssigt forbundne importører i Fællesskabet, fra klageren, fra én ikke-forret- ningsmæssigt forbunden importør, fra to leverandører og to detailhandlere i Fællesskabet. (6) — Der blev aflagt kontrolbesøg hos følgende virksomheder: a) producenter i Fællesskabet: — Whirlpool Europe s.r.l., Varese, Italien (1) EFT L 56 af 6.3.1996, s. 1. Senest ændret ved Rådets forordning (EF) nr. 2117/2005 (EUT L 340 af 23.12.2005, s. 17). (f) EUT C 135 af 2.6.2005, s. 4.